Subject: Re: Seoses mittekirurgilise esteetilise meditsiini aruteludega
From: "Esteetilise Mittekirurgilise Meditsiini Selts" <[email-masked]>
To: Nikita Panjuškin - SOM <[email-masked]>, "Info - SOM" <[email-masked]>
Date: Sat, 7 Mar 2026 10:24:36 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Nikita Panjuškin

Täname Teid vastuse eest.

Soovime siiski juhtida tähelepanu asjaolule, et meie käsutuses oleva 
informatsiooni kohaselt ei vasta kirjas esitatud väide täielikult tegelikule 
olukorrale. Mitmed arstid kinnitanud, et mittekirurgilise esteetilise 
meditsiini valdkonnas toimub hetkel pädevuste ja tegevusraamistiku 
kujundamine ning seda tehakse koostöös Terviseametiga.

Sellest tulenevalt jääb meile ebaselgeks väide, et ministeeriumis ei ole 
hetkel käimas tegevusi, mis puudutaksid mittekirurgilise esteetilise 
meditsiini valdkonda või vajaksid erialaspetsialistide kaasamist.

Juhime tähelepanu, et haldusmenetluse seaduse § 5 kohaselt peab haldusorgan 
tegutsema hea halduse põhimõtetest lähtudes ning korraldama menetluse 
viisil, mis tagab asjakohaste osapoolte eesmärgipärase ja õigeaegse 
kaasamise. Samuti näeb haldusmenetluse seaduse § 36 lg 1 ette, et 
haldusmenetlus tuleb läbi viia mõistliku aja jooksul ning menetlusosalistele 
tuleb anda teavet menetluse käigu kohta.

Arvestades, et pädevuste ja tegevusraamistiku kujundamine võib oluliselt 
mõjutada mittekirurgilise esteetilise meditsiini teenuste osutamise 
tingimusi, valdkonna regulatsiooni ning patsientide ohutust, peame jätkuvalt 
väga oluliseks, et praktiseerivad spetsialistid ja valdkonna 
esindusorganisatsioonid oleksid aruteludesse kaasatud.

Palume seega täpsustada:

1. millises vormis ja milliste osapooltega toimub hetkel pädevuste ja 
tegevusraamistiku kujundamine;

2. kas ja millisel viisil on Sotsiaalministeerium või Terviseamet nende 
tegevustega seotud;

3. millistel alustel on otsustatud jätta valdkonna esindusorganisatsioonid 
nendest protsessidest kõrvale.

Kinnitame jätkuvalt oma valmisolekut osaleda aruteludes ning panustada 
valdkonna selgete ja patsiendiohutust tagavate standardite kujundamisse.

Lugupidamisega

Esteetilise Mittekirurgilise Meditsiini Selts MTÜ
juhatus

On Fri, Feb 27, 2026 at 9:52 PM Nikita Panjuškin - SOM 
<[email-masked] <mailto:[email-masked]> > wrote:

Lugupeetud Mittekirurgilise Esteetilise Meditsiini Seltsi MTÜ juhatuse 
liikmed

Täname Teid valmisoleku eest panustada oma valdkonna regulatsioonide 
kujundamisse. Sotsiaalministeerium peab tervishoiusüsteemi arendamisel 
oluliseks kõigi asjakohaste osapoolte kaasamist.

26. augusti kirjas viitasin kaalutlustele moodustada töörühm, et tagada 
valdkonna süsteemset arengut. 10. oktoobril kinnitasite, et ootate kutset 
töörühmas osalemiseks. Kahjuks otsustati ministeeriumi 2026. aasta tööplaani 
koostamisel seada esikohale teised prioriteedid ning vastavat töörühma ei 
moodustatud. Sellest tulenevalt ei ole ministeeriumis hetkel käimas 
aktiivseid tegevusi, mis puudutaksid mittekirurgilise esteetilise meditsiini 
valdkonda ja vajaksid Teie kaasumist.

Arvestame siiski Teie huviga edaspidi ning võtame ühendust, kui algatame 
tegevusi, mis mõjutavad valdkonna korraldust.

Lugupidamisega

Nikita Panjuškin
osakonnajuhataja
[email-masked] <mailto:[email-masked]>

Sotsiaalministeerium
Suur-Ameerika 1
10122 Tallinn
 <https://www.sm.ee/> www.sm.ee

From: Esteetilise Mittekirurgilise Meditsiini Selts 
<[email-masked] <mailto:[email-masked]> >
Sent: Friday, February 27, 2026 9:46 AM
To: Info - SOM <[email-masked] <mailto:[email-masked]> >; Nikita Panjuškin - SOM 
<[email-masked] <mailto:[email-masked]> >
Subject: Re: Seoses mittekirurgilise esteetilise meditsiini aruteludega

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Pöördume teie poole seoses Mittekirurgilise Esteetilise Meditsiini Selts MTÜ 
poolt Sotsiaalministeeriumile edastatud kirjaga (oktoober 2025), mis 
käsitles mittekirurgilise esteetilise meditsiini valdkonna aruteludesse ja 
töögruppidesse kaasamist. Käesolevaks hetkeks ei ole me nimetatud 
pöördumisele vastust saanud.

Tuletame meelde, et vastavalt haldusmenetluse seaduse § 5 põhimõttele peab 
haldusorgan tegutsema hea halduse tava kohaselt, sh menetlema isikute 
pöördumisi eesmärgipäraselt ja viivituseta.

Samuti näeb haldusmenetluse seaduse § 36 lg 1 ette, et haldusmenetlus tuleb 
läbi viia mõistliku aja jooksul ning isikule tuleb anda teavet menetluse 
käigu kohta.

Arvestades, et:

1)EMAS (18.08.2025) ja MTÜ Esteetilise Meditsiini Kliinikute Liidu 
(02.06.2025) varasematele pöördumistele on ministeerium vastanud ning

2) Sotsiaalministeerium on varasemalt lubanud meie seltsi kaasata 
mittekirurgilise esteetilise meditsiini teenuseid puudutavatesse 
aruteludesse (dok nr 5.2‑2/481‑2),

palume edastada:

1.	vastus meie 2025. aasta oktoobri pöördumisele või
2.	informatsioon pöördumises sisaldunud päringu seisu kohta ning
3.	teave 2026. aastal planeeritavate arutelude ja töögruppide kohta, kuhu 
erialaspetsialistid ja valdkonna ettevõtete esindajad kaasatakse.

Peame oluliseks rõhutada, et valdkonna standardite ja regulatsiooni 
kujundamine ei ole sisuliselt võimalik ilma praktiseerivate spetsialistide 
kaasamiseta.

Palume vastust esimesel võimalusel.

Lugupidamisega

Mittekirurgilise Esteetilise Meditsiini Selts MTÜ
juhatus

On Fri, Oct 10, 2025 at 7:58 AM Esteetilise Mittekirurgilise Meditsiini 
Selts <[email-masked] 
<mailto:[email-masked]> > wrote:

Tere

Kirjutame teile seoses nii EMAS (Esteetilise Meditsiini Arstide Selts - kiri 
teile 18.08.2025) kui MTÜ Esteetilise Meditsiini Kliinikute Liidu (kiri 
teile 2.06.2025) pöördumisega, millele te andsite omapoolse vastuse 
26.08.2025 dok nr 1.5-1.1/2122-2.

Juhime tähelepanu, et Sotsiaalministeerium on varasemalt ka meie Seltsi 
lubanud kaasata mittekirurgilise esteetilise meditsiini teenuste 
aruteludesse, töögruppidesse jmt kõigega sellega seonduvasse (vt manus dok 
nr 5.2-2/481-2).

Seetõttu ootame seoses 2026. planeeritavate aruteludega kutset ka meile kui 
erialaspetsialistidele ja ettevõtete omanikele erinevate arutelude, 
töötubade ja standardite väljatöötamiste osas, sest oleme sellest osa ning 
ei näe võimalust seda teha ilma meieta.

Lugupidamisega

Mittekirurgilise Esteetilise Meditsiini Selts MTÜ

juhatus